Hoffman in 2013 by die Franse première van Quartet.
8 Augustus 1937 (1937-08-08) (80 jaar oud)
Dustin Lee Hoffman (gebore op 8 Augustus 1937) is ’n Amerikaanse akteur en regisseur wie se loopbaan in rolprente, televisie en die teater in 1960 begin het. Hy is bekend vir sy uiteenlopende vertolkings van antihelde en kwesbare karakters. Hy het die Oscar vir beste akteur in 1979 gewen vir Kramer vs. Kramer en in 1988 vir Rain Man.
Hoffman in 1968.
Hy is die eerste keer vir sy spel geloof in die toneelstuk Eh?, waarvoor hy twee teaterpryse gewen het. Dit is gevolg deur sy rolprentdeurbraak in 1967 as die titelkarakter Benjamin Braddock in The Graduate.
Sedertdien het Hoffman hoofsaaklik op rolprente gekonsentreer, met sporadiese verskynings op televisie en die verhoog. Sy volgende noemenswaardige prente sluit in Midnight Cowboy, wat wyd geloof en Hoffman ’n Oscar-benoeming besorg het, Little Big Man, Straw Dogs, Papillon, Lenny, Marathon Man, All the President's Men, wat op die Watergate-skandaal geskoei is en met Hoffman en Robert Redford as die jornaliste Carl Bernstein en Bob Woodward, Kramer vs. Kramer, Tootsie, Rain Man, Hook en Wag the Dog.
Benewens die twee Oscars wat Hoffman gewen het, is hy nog sewe keer vir dié prys benoem, asook vir 13 Golden Globes, waarvan hy ses gewen het (onder meer ’n ereprys). Hy het ook vier Baftas, ’n Emmy en verskeie ander pryse gewen.
In 1999 het hy die AFI-lewensprys ontvang en in 2012 die Kennedysentrum-eerbewys. Hy het sy regisseursdebuut in 2012 gemaak met Quartet.
↑ "Dustin Lee Hoffman, born 08/08/1937". California Birth Index. Besoek op 14 Augustus 2014.
↑ "Dustin Hoffman Biography". Biography.com. Besoek op 11 Mei 2010.
Dustin Hoffman by Box Office Mojo
Dustin Hoffman in die Internet-rolprentdatabasis
Wikimedia Commons het meer media in die kategorie Dustin Hoffman.
Ontsluit van "https://af.wikipedia.org/w/index.php?title=Dustin_Hoffman&oldid=1609982"
Die bladsy is laas op 17 November 2017 om 21:08 bygewerk.